বোরহানী
বোরহানী মূলত টক দই দিয়ে তৈরী, হজমে সাহায্যকারী পানীয় বিশেষ। বোরহানী ঢাকা এবং চট্টগ্রামে সব বিয়ের আয়োজনে পরিবেশন করা হয়। তবে বিয়ে ছাড়াও বিভিন্ন সামাজিক অনুষ্ঠান ও রোযায় ইফতারিতে এটি পরিবেশন করা হয়। এটি সাধারণত বিরিয়ানি এবং পোলাওর মতো ভারী খাবারের পর হজমে সহায়তার জন্য পান করা হয়। এতে উপস্থিত প্রোবায়োটিক অণুজীব স্বাস্থ্যের জন্য বিশেষভাবে উপকারী বলে মনে করা হয়।